Source: http://www.danovecentrum.sk/priklad-z-praxe/sluzba-fakturovana-s-ceskou-dph.htm
Timestamp: 2019-01-15 23:01:30+00:00
Document Index: 12285364

Matched Legal Cases: ['§ 7', '§ 7', '§ 15', '§ 69', '§ 7', '§ 7', '§ 69']

Spoločnosť s r. o., neplatiteľ DPH, má faktúru z ČR za registráciu domény a webhosting. Faktúra je vyčíslená aj s DPH. Vzťahuje sa na túto službu § 7 zákona o DPH? Musí firma odviesť DPH aj na Slovensku, keďže už bola DPH odvedená v ČR?
Dátum publikácie:25. 7. 2017
Ustanovenie § 7a zákona č. 222/2004 Z. z. o dani z pridanej hodnoty v znení neskorších predpisov definuje, že pred prijatím služby podľa § 15 ods. 1 by sa mala slovenská s. r. o. registrovať. Stala by sa z nej osoba registrovaná pre daň, nie platiteľ.
Česká firma má možnosť považovať spoločnosť za nezdaniteľnú osobu, pokiaľ nepreukáže IČ DPH SK, preto i fakturovala službu s českou DPH [bližšie VYKONÁVACIE NARIADENIE RADY (EÚ) č. 282/2011 z 15. marca 2011, ktorým sa ustanovujú vykonávacie opatrenia smernice 2006/112/ES o spoločnom systéme dane z pridanej hodnoty].
Slovenská s. r. o. má však napriek uvedenej skutočnosti povinnosť odviesť daň. Vyplýva to z § 69 ods. 3 zákona. V danom prípade bude transakcia zdanená 2x. Tejto situácii by sa malo zamedziť správnym dodržiavaním zákona (s. r. o. sa mala v danom čase registrovať podľa § 7a a pri objednávaní služby predložiť IČ DPH SK, resp. oznámiť dodávateľovi skutočnosť, že je v procese registrácie).
Napriek skutočnosti, že česká firma odviedla DPH vo svojej krajine, slovenská s. r. o. má povinnosť odviesť DPH z prijatej služby.
§ 7a zákona č. 222/2004 Z. z.
§ 69 ods. 3 zákona o DPH
Registrácia v ČR – premiestnenie tovaru, dodanie tovaru
Faktúra z ČR pre slovenského vystavovateľa
Služby pre obchodného partnera z ČR
Povinnosť platiť daň zdaniteľnou osobou (služba z ČR)
Nadobudnutie tovaru z ČR
Obchodné zastúpenie a DPH
Prenájom bytu v ČR a DPH
7. Registračná povinnosť pre DPH v súvislosti s cezhraničnými službami
Práva a povinnosti v súvislosti s registráciou pre DPH